9. ΠΡΟΕΔΡΙΚΟΝ ΔΙΑΤΑΓΜΑ της 20/25 Φεβρ. 1932 Περί νυκτερινής εργασίας γυναικών άνω των 18 ετών εις την επεξεργασίαν και συσκευήν σταφίδος. Εκδίδεται κατά το άρθρ. 9 του ν. ΔΚΘ΄ (ανωτ. αρ. 1). Άρθρον 1 Κατ’ εξαίρεσιν των διατάξεων του άρθρ. 6 παρ. 1 του ν. ΔΚΘ΄ π. εργασίας γυναικών και ανηλίκων, επιτρέπεται η απασχόλησις εργατίδων, αίτινες συνεπλήρωσαν τον 18ον έτος της ηλικίας των, μετά την 9ην νυκτερινήν και προ της 5ης πρωϊνής ώρας εις την επεξεργασίαν και συσκευήν είτε προς μεταφοράν εις το εσωτερικόν είτε προς εξαγωγήν εις το εξωτερικόν βρωσίμων μεν σταφυλών από της 15 Ιουλ. μέχρι της 30 Σεπτ. εκάστου έτους, ξηράς δε σταφίδος παντός είδους από 15 Αυγ. μέχρι 31 Οκτ. εκάστου έτους, τηρουμένων των εν τοις επομένοις άρθροις οριζομένων όρων και διατυπώσεων. Άρθρον 2 Τα κατά το προηγούμενον άρθρον πρόσωπα δεν επιτρέπεται να απασχοληθώσι πλέον των 8 ωρών την νύκτα κατά εικοσιτετράωρον δι’ όλας τας ημέρας της εβδομάδος, πλην του Σαββάτου. Η διάρκεια της εργασίας υπολογίζεται από της στιγμής της εισόδου εις το εργοστάσιον ή τον τόπον της εργασίας μέχρι της εξόδου. Άρθρον 3 Αι κατά το άρθρ. 3 εδάφ. 1 του ν. ΔΚΘ΄ διακοπαί εργασίας χορηγούνται είτε συγχρόνως εις όλας τας εργάτιδας άνω των 18 ετών, είτε τμηματικώς, λαμβανομένων υπ’ όψιν και των εκ της φύσεως της εργασίας διακοπών. (Αντί για τη σελ. 209) Σελ. 209(α) Τεύχος ΣΤ72-Σελ. 97 Εργσία Γυναικών και Ανηλίκων 15.Θ.α.8-9 242 Άρθρον 4 Ο εργοδότης των κατά το άρθρ. 1 επιχειρήσεων και εργασιών υποχρεούται: 1)Ν’ αναρτά εις τα διαμερίσματα ή τους τόπους της εργασίας και εις εμφανές μέρος, κατά τρόπον ώστε να είναι εύκολος η ανάγνωσίς του, πίνακα ευανάγνωστον, περιέχοντα κατ’ αύξοντα αριθμόν τα ονόματα πλήρη των υπ’ αυτού απασχολουμένων, συμφώνως προς τας διατάξεις του παρόντος Δ/τος, εργατίδων, σημειουμένης της ηλικίας των. Ακριβές αντίγραφον του πίνακος τούτου υποβάλλεται εις την οικείαν επιθεώρησιν εργασίας και την πλησιεστέραν αστυνομικήν αρχήν. 2)Επί του πίνακος σημειούνται τα χρονικά σημεία της ενάρξεως και λήξεως της εργασίας, ως και αι διακοπαί και τα διαλείμματα ταύτης. 3)Πάσα μεταβολή εις το προσωπικόν, το υπαγόμενον εις το παρόν διάταγμα, ή εις τας ώρας εργασίας δέον να σημειώται αμέσως εις τον ανωτέρω πίνακα, ν’ αναγγέλληται δε ενυπογράφως εις την οικείαν επιθεώρησιν εργασίας και την αστυνομικήν αρχήν. Άρθρον 5 Ο εργοδότης υποχρεούται, πριν αρχίση να κάμη χρήσιν της κατά το παρόν διάταγμα χορηγουμένης εξαιρέσεως, να ειδοποιήση την οικείαν επιθεώρησιν εργασίας και την αστυνομικήν αρχήν εγγράφως, καθορίζων και την ημέραν της ενάρξεως της εργασίας. Βλ. και ν. 6313 (κατωτ. αρ. 11). 